Ο εξειδικευμένος χειρουργός ώμου, Εμμανουήλ Μπριλάκης πραγματοποιεί την επέμβαση της ολικής αρθροπλαστικής ώμου υπό γενική αναισθησία. Η επέμβαση διαρκεί περίπου 90 λεπτά και κατά τη διάρκεια της γίνεται η αφαίρεση των φθαρμένων τμημάτων και η προετοιμασία των υγιών οστών να δεχθούν τα προθέματα. Τέλος, γίνεται η τοποθέτηση των υλικών και ο έλεγχος της ανάταξης και σωστής κίνησης της άρθρωσης. Μετά την διαπίστωση ότι όλα έχουν συνδεθεί σωστά, γίνεται η σύγκλιση του χειρουργικού τραύματος. Γενικά, υπάρχουν 3 είδη ολικής αρθροπλαστικής, η ανατομική, δηλαδή η αντικατάσταση ολόκληρης της άρθρωσης με τεχνητή, η ημιολική, δηλαδή η αντικατάσταση μέρους της άρθρωσης με τεχνητή και η ανάστροφη, δηλαδή η ολική αντικατάσταση της άρθρωσης με παραλλαγή της φυσιολογικής ανατομίας του ώμου λόγω ανεπάρκειας και του τενοντίου πετάλου. Επιπλέον, υπάρχουν είδη αρθροπλαστικών με μικρούς στυλεούς ή χωρίς στυλεούς για την εφαρμογή τους σε νέα άτομα με στόχο την όσο δυνατόν μικρότερη οστική απώλεια.